《归桐庐旧居寄严长史（一作章八元诗）》
唐代·朱放

昨辞天子棹归舟，家在桐庐忆旧丘。三月暖时花竞发，

两溪分处水争流。近闻江老传乡语，遥见家山减旅愁。

或在醉中逢夜雪，怀贤应向剡川游。

作者简介：[唐]（公元七七三年在世）字长通，襄州南阳人。生卒年均不详，约唐代宗大历中前后在世。初居汉水滨，后以避岁馑迁隐剡溪、镜湖间。与女诗人李冶，上人皎然，皆有交情。大历中，辟为江西节度参谋。贞元二年，（公元七八六年）诏举“韬晦奇才”，下聘礼，拜左拾遗，辞不就。放著有诗集一卷，《新唐书艺文志》传于世。